da en da nl ca da da de es da da da da da da da da da da da da pl da en da da da da da da da de da da da da da da da da da da da da da nl da en da da es nl da
Sang, højtlæsning og fællesspisning for familier | Ishøj Kommune
22.9.2022 15:40:48 CEST | Ishøj Kommune
Tirsdag den 4. oktober kl. 17 inviterer Kulturium Bibliotek og Ishøj Kulturskole familier med børn i indskolingen til en aften med læsning, sang og spisning
Har du børn i indskolingen, og har du lyst til en aften med højtlæsning, fællessang og fællesspisning?
Så tag familien med til en hyggelig aften på Kulturium Bibliotek i Ishøj. Arrangementet hedder ’Ishøj Sammen – syng, læs & spis’ og aftenens tema er ’Farver’.
Arrangementet starter med fællessang ved musikskolelærer Tilde Aarslev Gerdstrøm fra Ishøj Kulturskole. Sammen synger vi et par udvalgte sange over temaet ’farver’. Herefter er der højtlæsning og til sidst rundes der af med hyggelig fællesspisning.
Gratis arrangement med tilmelding
Arrangementet foregår på Kulturium Bibliotek den 4. oktober kl. 17-18.30. Det er gratis at deltage, og billetter bestilles på ishojbib.dk.
Der skal bestilles billet til alle deltagende personer. Bemærk, at der er begrænsede pladser til arrangementet.
Ishøj Sammen med nyt tema i november
Et tilsvarende arrangement finder sted på biblioteket tirsdag den 8. november, hvor temaet denne dag er ’Magi’. Billetter til dette arrangement kan bestilles fra den 25. oktober.
Anne Christine Berggreen, kommunikationsmedarbejder: acb@ishoj.dk
Kathrine Hartzner, bibliotekar: katha@ishoj.dk
Information om Ishøj Kommune
Ishøj Store Torv 20
43 57 75 75http://www.ishoj.dk
Følg pressemeddelelser fra Ishøj Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Ishøj Kommune
Troels Gustavsen giver koncert i Ishøj5.10.2022 21:41:29 CEST | Pressemeddelelse
I efteråret besøger Troels Gustavsen nogle af landets spillesteder med nærværende og stemningsfulde koncerter. Der er højt til loftet, og sangene leveres akustisk. Du kan være med den 14. oktober kl. 20 i Kulturium Musikteater i Ishøj
Ishøj har formandskabet i nyt samarbejde på sundhedsområdet29.9.2022 08:29:29 CEST | Pressemeddelelse
Borgmester Merete Amdisen deler sammen med regionsrådsformand Lars Gaardhøj formandskabet i ny sundhedsklynge, som skal sikre bedre sammenhæng for patienter i sundhedsvæsenet
Fem partier står bag budgettet i Ishøj26.9.2022 18:51:40 CEST | Pressemeddelelse
Et stort flertal i Ishøj Byråd er nu blevet enig om, hvordan kommunens pengene skal bruges i det kommende år
Mike Tramp er på turné og giver koncert i Ishøj22.9.2022 15:13:14 CEST | Pressemeddelelse
Kulturium Musikteater i Ishøj danner rammen om en god kulturoplevelse, en fed fest, en masse god musik – alt sammen fredag den 30. september, hvor Mike Tramp fyrer den af med sit band fra kl. 20
Nu kræver borgerforslag kun 250 stemmer16.9.2022 11:31:50 CEST | Pressemeddelelse
Ishøj Byråd har besluttet at sænke det antal stemmer et borgerforslag skal have for at blive behandlet i byrådet fra 500 til 250. Erfaring efter det første halve år viser nemlig, at tallet var sat for højt
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022